b'\n_START_ARTICLE_\nSiroti\xc5\xa1nica za slone Pinnawala\n_START_PARAGRAPH_\nSiroti\xc5\xa1nica za slone Pinnawala je siroti\xc5\xa1nica, zato\xc4\x8di\xc5\xa1\xc4\x8de in vzrejali\xc5\xa1\xc4\x8de za divje \xc5\xa1rilan\xc5\xa1ke slone (Elephas maximus maximus ) v vasi Pinnawala, 13 km severovzhodno od mesta Kegal v pokrajini Sabaragamuwa na \xc5\xa0rilanki. Pinnawala ima najve\xc4\x8dje \xc4\x8drede ujetih slonov na svetu. V letu 2011 je tu \xc5\xbeivelo 88 slonov, vklju\xc4\x8dno 39 samcev in 49 samic treh generacij. _NEWLINE_Siroti\xc5\xa1nica je bil ustanovljena, da bi za\xc5\xa1\xc4\x8ditili \xc5\xa1tevilne sirote divjih slonov, ki so jih preselili iz bli\xc5\xbenjih gozdov \xc5\xa0rilanke. Ustanovljena je bil leta 1975 pri Oddelku za ohranjanje narave \xc5\xa0rilanke (Sri Lanka Department of Wildlife Conservation - DWC).\n_START_SECTION_\nZgodovina\n_START_PARAGRAPH_\nSiroti\xc5\xa1nico za slone v Pinnawali je leta 1975 ustanovil \xc5\xa1rilan\xc5\xa1ki oddelek za za\xc5\xa1\xc4\x8dito divjih \xc5\xbeivali kot zato\xc4\x8di\xc5\xa1\xc4\x8de osirotelih mladih slonov, ki so jih na\xc5\xa1li v naravi. Najprej je bila v narodnem parku Wilpattu, nato se je preselila v turisti\xc4\x8dni kompleks obalnega mesta Bentota in nato v narodni \xc5\xbeivalski vrt Dehiwala. Iz \xc5\xbeivalskega vrta je bilo do vasi Pinnawala 10 ha kokosovih nasadov, ki mejijo na reko Maha Oya._NEWLINE_Primarno obmo\xc4\x8dje nege je na vzhodni strani ceste B199, Rambukkana Road. Glavna lokacija ima tudi nekaj restavracij in osve\xc5\xbeilnih stojnic ter upravne stavbe, vklju\xc4\x8dno s spalnimi lopami in veterinarskimi pripomo\xc4\x8dki. Obmo\xc4\x8dje kopanja in opazovanja slonov ob reki Oya je neposredno nasproti zahodne strani ceste.  V \xc4\x8dasu, ko je bila naseljena, je imela siroti\xc5\xa1nica pet mladih slonov, ki so oblikovali njeno jedro. Sirote so prihajale do leta 1995, ko je DWC ustanovil prehodni dom za slone (Elephant Transit Home - ETH), ki meji na Narodni park Udawalawe. Od takrat so zapu\xc5\xa1\xc4\x8dene mladi\xc4\x8de vzeli v ETH in poleg \xc4\x8drede v Pinnawali so bili ve\xc4\x8dina rojeni tam._NEWLINE_Na\xc4\x8drtovana je bila privabitev doma\xc4\x8dih in tujih obiskovalcev in s tem dohodki iz katerih bi pomagali ohraniti siroti\xc5\xa1nico. Tako je siroti\xc5\xa1nica Pinnawala postala turisti\xc4\x8dna atrakcija. Leta 1978 jo je prevzel oddelek za nacionalne zoolo\xc5\xa1ke vrtove \xc5\xa0rilanke. Leta 1982 je bil uveden program vzreje slonov. Od leta 2012 je tu \xc5\xbeivelo 78 slonov. _NEWLINE_Turisti lahko opazujejo kopanje slonov iz \xc5\xa1iroke re\xc4\x8dne obale, saj \xc4\x8dreda interaktivno sodeluje, se kopa in igra. Obiskovalci parka lahko opazujejo skrb in dnevno rutino slonov, kot je hranjenje in kopanje v reki Ma Oya.\n_START_SECTION_\nSkrb za slone\n_START_PARAGRAPH_\nSiroti\xc5\xa1nica je bila ustanovljena za krmljenje, medicinsko oskrbo in zato\xc4\x8di\xc5\xa1\xc4\x8de za mlade slone, ki so jih zapustile njihove matere. Mladi sloni v primeru iskanja vode v \xc4\x8dasu su\xc5\xa1e v\xc4\x8dasih padejo v jame in grabne. Druge sirote so zaradi razvojnih projektov premaknili iz njihovega divjega habitata ali so bili zapu\xc5\xa1\xc4\x8deni pred odstavitvijo, oboleli ali ranjeni._NEWLINE_Imajo 48 mahouts (so skrbniki, jaha\xc4\x8di, trenerji in rejci), ki skrbijo za slone. Samice in mladi sloni v Pinnawali so \xc4\x8dez dan kot \xc4\x8dreda razpr\xc5\xa1eni na obmo\xc4\x8dju nekaj hektarjev. Pribli\xc5\xbeno 0,5 km prehodijo dvakrat na dan, da bi pili in se kopali v reki. Pono\xc4\x8di so samice posami\xc4\x8dno v stajah. Odrasli samci opravljajo nekaj la\xc5\xbejega dela, kot je prevoz krme. So zvezani in jih upravljajo individualno. Mladi\xc4\x8di rojeni v Pinnawali niso hranjeni po steklenici, le nekaj iz ETH jih hranijo po steklenici kot turisti\xc4\x8dno zanimivost._NEWLINE_Sloni se hranijo v svojih stajah. Zelo malo hrane lahko naberejo v siroti\xc5\xa1nici, razen neke vrste trave. Velike koli\xc4\x8dine nangke, kokosa, kitule (Caryota urens - sladkorna palma), tamarinde in trave dnevno pripeljejo, kar predstavlja ve\xc4\x8dino hrane slonov. Vsaka odrasla \xc5\xbeival na dan dobi 250 kg te zelene snovi in okoli 2 kg hrane iz vre\xc4\x8dke, ki vsebuje ri\xc5\xbeeve otrobe in koruzo.\n_START_SECTION_\nVzreja slonov\n_START_PARAGRAPH_\nTa slonja siroti\xc5\xa1nica izvaja skrbno vzrejo. Naravno okolje in skrb za zdravje ter hranjenje je program za rejo slonov v Pinnawali uspel. Prvo rojstvo je bilo leta 1984, Sukumalee, samica se je rodila Vijayi in Kumarju, ki sta bila v tistem \xc4\x8dasu stara 21 in 20 let. Kumari, Anusha, Mathalie in Komali so od takrat \xc5\xbee ve\xc4\x8dkrat imeli mladi\xc4\x8de. Ve\xc4\x8d kot triindvajset slonov je bilo rojenih od leta 1984 do leta 1991. V letu 1998 je bilo \xc5\xa1tirinajst rojstev, osem samcev in \xc5\xa1est samic, z eno drugo generacijo rojstva v za\xc4\x8detku leta 1998. Od takrat do 2. julija 2015 je bilo rojenih 70._NEWLINE_Od junija 2011 je bilo v templje in zasebnim lastnikom oddanih 12 slonov.\n_START_SECTION_\nDobrobit \xc5\xbeivali\n_START_PARAGRAPH_\nVe\xc4\x8dina slonov v Pinnawali je zdrava in ko odrastejo, so odvisni od dobavljene hrane. Nekaj invalidnih slonov je dele\xc5\xbenih nege. En slon z okli, Raja, je slep, ena samica, imenovana Sama, je izgubila desno sprednjo nogo od kopenske mine._NEWLINE_Siroti\xc5\xa1nica slonov v Pinnawali je predmet poro\xc4\x8dila iz leta 2010, ki ga je izdala ustanova Born Free Foundation in postavlja pod vpra\xc5\xa1aj dobro po\xc4\x8dutje \xc5\xbeivali v siroti\xc5\xa1nici. _NEWLINE_Kakovost skrbi za slone, ki so donirani iz Pinnawale, je bilo veliko javno vpra\xc5\xa1anje. Leta 2012 je tiskovni predstavnik \xc5\xa0rilanskega okoljskega sklada, ki donirajo slone ljudem, ki slabo skrbijo za \xc5\xbeivali, dejal:\xc2\xa0\xc2\xbbObstaja dovolj primerov, ki ka\xc5\xbeejo, da oblasti dajejo slone iz Pinnawale skupinam ljudi, ki ne skrbijo za \xc5\xbeivali\xc2\xab.'